Kaunas

Kaunas ye la segunda ciudá más grande de Lituania. Con 400.000 habitantes, Kaunas ye famosa pol so cascu históricu. Asítiase na confluencia de los ríos Neman y Neris, nel centru'l país. Con un 93% de lituanos, ye la ciudá con mayor porcentaxe de persones de nacionalidá llocal de toles repúbliques báltiques. Anguaño, Kaunas tien más lituanos que Vilnius y más lituanos que letones y estonios hai en Riga y Tallinn respeutivamente.

 Población 
 Añu Númberu d'habitantes 1723  28.000 1796  8.500 1813  3.000 1825  5.000 1840  8.500 1860  23.300 1897  71.000 1923  92.000 1940  154.000 1959  214.000 1966  275.000 1989  418.087 2001  378.943 2004  366.666

 Estadístiques 

 Área total de la ciudá: 157 km²
 Habitantes: 368.917
 Grupos étnicos:
 Lituanos 92,9%
 Rusos 4,4%
 Ucraínos 0,5%
 Polacos 0,4%
 Otros 1,8%

 Tresportes 

La ciudá de Kaunas cuenta con una importante rede d'autobuses y trolebuses que conecten tolos puntos de la ciudá y l'aeropuertu. Anguaño cuenta con 16 llinies de trolebús y 34 d'autobús, amás de con una rede importante de minibuses. Kaunas cuenta con ún de los mayores puertos fluviales de los estaos bálticos. La ciudad ta situada nel centru de Lituania, lo que ye mui significativu en materia de trsporte. L'aeropuertu internacional de Kaunas soporta un tráficu de 300.000 viaxeros, asina como 100.000 tonelaes de mercancía al añu.

 Deportes 

Kaunas ye'l hogar del club de baloncestu Žalgiris, ún de los más fuertes d'Europa. La ciudá ye tabién llugar d'orixe de munches estrelles internacionales del mundiu del baloncestu, ente elles Arvydas Sabonis,Valdemaras Chomicius, Šarūnas Marčiulionis, Žydrūnas Ilgauskas y Šarūnas Jasikevičius. L'estadiu principal de la ciudá ye'l "S.Dariaus ir S.Gireno Sporto Centras", que tien capacidá pa unes 9.000 persones), y que ye amás l'estadiu onde xuega l'equipu lituanu de fútbol FBK Kaunas.

 Educación 

Kaunas ye conocida como una "ciudá de estudiantes", con más de 25.000 mozos estudiando nes munches universidaes de la ciudá.

 Universidá de Medicina de Kaunas
 Universidá de Teunoloxía de Kaunas
 Universidá de Vytautas El Grande
 Universidá lituana d'Agricultura 
 Academia Lituana d'Educación Física
 Academia de Veterinaria de Kaunas
 Universidá de Vilnius - Facultá d'Humanidaes de Kaunas
 Facultá de Negocios de Kaunas
 Facultá de Kaunas 

 Referencies 

 Enllaces esternos 
 Sitiu oficial de Kaunas (n'inglés)
 Museos en Kaunas 
 Aeropuertu Internacional de Kaunas 
 Centru d'Información Turística na Rexón de Kaunas

Categoría:Llocalidaes de Lituania